rlitschk/wikidir huggingface dataset:
De Weltlachtag werd all Joor am erste Sunntig im Mai gfiiret und isch vode Yogalachbiwegig iniziert wore. Die Biwegig bistoot hüt us öber 5000 Lachklüb. Is Lebe gruefe worden isch de Weltlachtag vom indische Dokter Madan Kataria, wo au de Gründer vom Lachyoga isch. S Fest vom Weltlachtag söll de Weltfride verkörpere und het s Ziil, e globaals Biwusstsii vo Brüederlichkait und Fründschaft dor s Lache z entwickle. S ersti Weltlachtagtreffe isch em 11. Januar 1998 i de indische Stadt Bombay abgange, wo sich 12'000 Mitglider vo lokale und internationale Lachklüb troffe hend. Am 9. Januar 2000 het s Weltlachtagtreffe zerstmol nöd z Indie stattgfunde, sondern z Koppehage. Da „Happy-Demic“ mit mee as 10'000 Lachi ufem Roothuusplatz vo Koppehage isch im Guinness-Buech vo de Rekoord ufgnoo wore. Weniger lachfroidig sind die Dütsche, aber immerhi treffet sich am Weltlachtag i merere Städt wie Berlin oder Hamburg so öppe 50 bis 100 Mensche zum gmainsame Lache. Z Frankfuert werd denn usnaamswiis au i de U-Baan glachet und im Zentrum vo de dütsche Lachbiwegig, de "Kirche des Humors" (Chile vom Humoor) z Wisbade gits den jewils e groossi Veraastaltig. Natürli gits au ide Schwiz Lachklüb und de Weltlachtag s Zöri haisst "Lachparade". Portal
Luddrbach (amtlich: Lauterbach) isch a gloini Gmoind im weschdliche Doil vom Landkrois Rautweil. S het ugfähr 3000 Iiwohner, wo 2000 devo uf s Dorf sälber entfalla un ca. 800 uf s Hochdaal vom Sulzba (lueg au: Sulzba). Siid 1884 isch Luddrbach zuâdem en Luftkurort, de êldschdii im Landgrois Rottwüül. Luddbrach liâgt im middlarâ Doil vom Schwarzwald zwischâ 500 un 900 Meder. S Rôdhuus liâgt uf 568 Meder. Nochbrgmeinde sin im Norda Wolfâ (Wolfach im Ortenaukreis), Schiltâ (Schiltach im Landchrijs Roddwüül), im Oschda Schramberg (Landkrois Roddwüül) un im Weschda Hornberg (êbâfalls im Ortenaukreis). Friâr hôt Luddrbach im Siada au no an Dennebrunn (Tennenbronn) grenzt, des isch aber im Mai 2006 nôch Schramberg iigmoinded wôrâ. 55 % vo da Flächa sin Wald, wobii in ledschdr Ziit viil Wald wäge Schäde abgholzt wôra isch. 37 % wära landwirtschaftlich gnidzd. En reladiv gloine Doil isch vrbaut. Di meischde Lüüd, wo z Luddrbach wohna sin katholisch, nur wänig sin evangelisch un dia sin no zuâzoga. S giit au no a baar andiri Religiona vo de Bürger, wo us andiri Länder herzoga sin. Des chunt dôhär, wäl Luddrbach lange Ziit vordereschderriichisch gsi isch un erschd 1805 zu Würddeberg komma isch. In Luddrbach schwätz mr a Mischung
Wàttwiller ìsch a frànzeescha Gmeind àm Rànd vu da Vogesa ìm Arrondissement Thann-Guebwiller (Kanton Cernay) ìm Owerelsàss (Haut-Rhin). Der àktüell Maire heisst dr Mathieu Ermel. Der Bàrg Hàrtmànnswillerkopf (frz.: Vieil Armand), wia ìm Erscht Waltkriag a groß Schlàchtfald gsì ìsch, lìggt uff der Gmàrkung. Wàttwiller ìsch bekànnt fìr si Mineràlwàsser. Wàttwiller ìsch scho ìm Neolithikum bewohnt gsì, un aui d'Reemer han do gsìdelt un zum erschta Mol d'Thermàlqualla benutzt. Wàttwiller wìrd ìm Johr 735 zum erschta Mol erwähnt, wu's der Gràf Eberhard ìm Kloschter Müarbàch gschankt hàt. Ìm Ort si dertmoliger Nàmma „Wattonvilare“ bedittet „Bürahof vum Watto“. Wàttwiller hàt noch bis zur Frànzeesche Révolution zum Fìrschtatum Müarbàch gheert. Frèhjer hàt's a Kloschter ga, wu 1336 zuma Dominikànerkloschter worra n ìsch. Der Àbt Berthold hàt s Därfla befeschtiga lo un zwìscha 1260 un 1285 s Schloss Hìrzastei bauia. Àschliassend ìsch d'Ortschàft àls Stàdt ànerkännt worra. Wàttwiller ìsch 1376 vu da Anglander un 1468 vu da Schwitzer gstìrmt worra, vum Bürakriag ìsch's dergega verschont worra. Derfìr han ìm Drissigjehriga Kriag d'Schweda Zersteerunga àgrìchtet. 1464 ìsch Wàttwiller s Marktracht verlèiha worra. Zamma mìt em Rascht vum Fìrschtatum Müarbàch ìsch Wàttwiller ìm Johr 1680 zu Frànkrich kumma. As hàt d'Stàdtracht ghà, bis ìm 19.
Im Nationalsozialismus hän z Friiburg im Briisgaü verschiidini Greis exischtiärt, wu in geischtiger Opposition zum System gstande sin. Des sin gsii: Dr Friiburger Greis um dr Karl Färber S Friiburger Konzil Dr Friiburger Bonhoeffer-Greis D Arbetsgmeinschaft Erwin v. Beckerath Diä letschte drei wäre im Widerstand gege s NS-Regime zuegrächnet. Diä sin personell zum Deil identisch gsii. Zwische allene Greis hän persenligi Beziähige gherrscht. Noch em Zweite Wältchrieg in der Bundesrepublik het s ge: S Forum Freiburger Kreis vo dr FDP
Im Friiburger Greis um dr Karl Färber sin im Nationalsozialismus Mänsche versammlet gsii, wu sich innerlig vum Regiim distanziärt hän. Dr katholisch Publizischt Karl Färber git iber dä Greis, wu sich regelmäßig in sinem Hüüs droffe het, a: "Grundsätzliche Gegnerschaft gegen das herrschende Regime war (...) selbstverständlich." Zu dr Teilnämmer an däm Greis hän ghert dr Dichter Reinhold Schneider, dr Theolog Bernhard Welte, dr Philosoph Max Müller, dr Historiker Johannes Spörl, dr Albert Krautheimer, dr Philosoph Heinrich Ochsner, dr Theolog Hubert Seemann, dr Jurischt Hans Filbinger, dr Jurischt Professor Hubert Armbruster, dr Nationalökonom Bernhard Pfister un anderi. Dr Hans Filbinger schribt wiä dr Färber, ass in däm Greis grundsätzligi Gegnerschaft zum NS-Regiim gherrscht heb, "aber wir haben uns nicht als Widerstandskreis empfunden". D Mitgliider hebe geistig un religiees zämme ghert. Diä meischte seige in dr katholische Zentrumspartei noch gstande. Si seige kenni Ahänger vum Bismarck-Riich gsii, nai, si seige fir e südditsch prägte Federalismus gsii un hebe Sympathiä zu Frankrich un Eschtrich gha. Bi dr Zämmekimpft sin normalerwiis philosophischi Text gläse un diskutiärt wore, zum Biispiil dr platoisch Dialog 'Phaidon' oder Text vum Jaspers un vum Kierkegaard. Aü im Heidegger si "Sein und Zeit" vu 1927 isch agläse wore. S
S Friiburger Konzil, au Friiburger Greis, isch e Greis vu Akademiker un Bfarrer gsii, wu sich z Friiburg im Briisgaü geischtig vum Nationalsozialismus abgsetzt hän. S Friiburger Konzil isch no dr Krischtallnacht vu grischtlige Friiburger Nationalekonome un Hischtoriker ins Läbe gruefe wore. S Ziil isch gsii, "sich iber d Megligkeite un Pflichte vu Chrischte zum Widerstand glar z wäre." S erscht Dräffe vu däm Greis isch in dr Wohnig vum Adolf Lampe gsii - dr Initiator un dr Virschidriiber. Speter het mer sich reihum droffe; Iiladige hets numme vu Müül zu Müül gä - mer het vermiide, Spüüre z hinterlo. Diä Sitzige sin meischtens mit eme Referat iigleitet wore, wu drno driber diskutiärt wore isch. S isch aber aü um Dagesfroge gange. Am Afang isch dä Greis rein broteschtantisch gsii; speter het mer aü Katholike iiglade. Do isch drno iber Froge vum Natürrächt üs katholischer un evangelischer Sicht un iber d chrischtlig Ethik gredet wore. Aber fir alli Teilnämmer, so schribt d Chistine Blumenberg-Lampe, seig d wichtigscht Frog diä noch em Rächt vu dr Chrischte zum Widerstand un s Broblem vum Tyrannemord gsii. "S isch arg un d Frog grunge wore, ebs nit Chrischtepflicht seig, uffe gege s Terrorregime ufzstoh
Dr Friiburger Bonhoeffer Greis het anne 1942/43 e Denkschrift fir d Bekennend Kirch verfasst; dä Greis wird im Widerstand gege s NS-Regime zuegrächnet. Dr Friiburger Bonhoeffer Greis isch entstande, wu dr Dietrich Bonhoeffer wahrschiints am 9. Oktober 1942 z Friiburg im Briisgaü gsii isch un e baar Mitgliider vum Freiburger Konzil drum bittet het, ass si e Dänkschrift verfasse. Dr Bonhoeffer het im Uftrag vu dr VLdBK (Vorlaifige Leitig vu dr Bekänntniskirch) ghandlet. Diä Schrift het solle fir e Wältkirchekonferenz sii, wu d Bischef vu Chichester un vu Canterbury fir noch em Änd vum Griäg blant hän. Diä Dänkschrift het solle "d Grundsätz vun ere gsunde, Üsse- un Inneplitik uf grischtliger Grundlag" erertere; Diä Grundsätz hän solle uf Wältkirchekumferänz veträtte wäre, "bsunders im Hiiblick uf d Sicherig vum zuekimpftige Wältfriide un uf d Neijgstaltig vum ditsche Staatsläbe noch em Griäg". Diä Dänkschrift hätt drno aü emol as Diskussionsgrundlag sotte an d Bischef vu dr wichtigschte Landeskirche goh. D VLdBK isch uf Friiburger Persenligkeite kumme, wel si vun ere oppositionälle Schrift vun ene gwisst hän: "Kirche und Welt". Dr Autore vu dr neije Bekänntnisschrift sin mit em Kern vum Friiburger Konzil identisch; d andere Mitgliider vum Konzil hän vu däre Arbet
Dr Friedrich Silcher (* 27. Juni 1789 en Schnait, † 26. Auguscht 1860 z Diibenga) isch a deitscher Kombonischt, Schriftsteller, Musiklehrer ond Konzertdirigent gwäa. Dr Philipp Friederich Silcher – so sei ganzer Nama – kommt am 27. Juni 1789 en dr Remsdalgmoid Schnaidt, wo heit zo Weistadt gheert, uf d Wealt. Weil dô sei Vaddr, dr Johann Karl Silcher, Schualmoischtr isch, soll dr Jong au emohl dean Beruaf ergreifa. Wia dr Bua 14 Johr alt ischt, schickt en sei Vaddr zom Ferdinand Auberlen noch Fellbach als „Schualknecht“ en d Lehr. Dobei muass ma wissa, dass dr Ferdinand Auberlen a ganz ô-gseanr Musiker isch, wo vo de Männergsangverei arg gschätzt wuud, weil’r fir dia viil Liadr en Noda gsetzt hot. 1806 kommt’r als Lehrghilf an-na Schual noch Schorndorf. Neabaher isch’r noh Hauslehrer vom Kreishauptmann Freiherr vo Berlichenga, ama Vorwandta vo sellem, wo durch da Geede ond weaga seira eiserna Hand so beriihmt worra isch. Dr Freiherr schätzt sein Hauslehrer ganz arg, ond wia-nr drei Johr spätr noch Ludwigsburg omziaht, losst’r sein ganza Eifluss spiila ond erreicht, dass dr Silcher a Stell bei dr Ludwigsburger Mädlesschual kriagt. Mr muass wissa, dass Ludwigsburg seit 1718 d Hauptstadt vom Herzogtum Wirdaberg isch, seit dr
S Ghorsamsgebott isch e Gebott, wu dr Aposchtel Petrus in sinem Briäf an d Remer bredigt het. Diä Stell im Neije Teschtämänt heißt: Jede söll sech der Regierig, wo im Amt isch, underzie. Es git ke Regierig, wo nid vo Gott ygsetzt isch. 0 di gägewärtige sy vo Gott ygsetzt. Wär sech gäge d Regierig stellt, dä stellt sech also gäge das, wo Gott ygrichtet het. Die, wo sech dergäge wehre, mache sech strafbar. Wär ds Guete macht, bruucht sech vor de Beamte nid z förchte, nume dä, wo Böses macht. Du wettisch di nid vor der Regierig bruuche z förchte? De mach ds Guete! Si wird der's anerchenne. Si isch ja der Ghülfe vo Gott und hilft dir uf em Wäg zum Guete. We du hingäge ds Böse machsch, de muesch Angscht ha. Für nüüt treit si ja ds Schwärt nid! Si isch der Ghülfe vo Gott o i däm Stück, dass si eine verurteilt und straft, wo ds Böse macht. Drum isch es nötig, dass me sech underziet, nid numen us Angscht vor ein Gricht, nei, o us em Gwüsse use. (…) Des Gebott wird aber dur e anderi Stell in Neije Teschtämänt relativiärt, nämlig dur d Aposchtelgschicht
D Rettar-Ritter isch a englische Zeichetrickserie, wo 1999 fir s englische Fernsehe gmacht wore isch. Si isch abr au scho in Deitschland im Fernsehe kumme, und zwar zletscht vo Januar bis Mehrz 2004 im Kinderkanal. Dia Serie isch bsonders schee gmacht und saumäßig komisch. Si bestoht aus dreizeh Folga, wo a jede uugfähr zehe Minuta dauret. Trotzdeam dass si so kurz sind, wird abr allat a ganze Gschicht verzehlt, wo ma jedsmohl viel zum lache hot. Dia Gschichta handlet vo deana zwei Rittar, wo Sir Boris und Sir Morris heißet. Dia sind zwar uuglaublich guat beinand, aufrichtig und muatig, abr au zimlich guatmiatig und a bizzle dappig. Sia händ zwar de beschte Wille, um dia Läscht, wo si demit zum due händ, zum bekämpfe, abr oft glingts it so, und hindaher standet it bloß sii noo bleeder do. Dehuim sind dia Rettar-Ritter am Schloß im Land Borovia, zämed mit ihre Viicher, wo au a Rüschtung aahend, und dr Haushälterin. Des Land wird vom Keenig Otto regiert. Dea hot zwei scheene Feehla, Prinzessin Lucy und Prinzessin Loretta, und deana gfallet dia Rettar-Ritter ziimlich guat. In deam Land gibts au Drache, Hexa und Troll. D Hauptstadt isch a ziimlichs Provinznescht, wo Borodzo
KDE isch e Projekt zum freiji Software z entwiggle. Si Hauptprodukt isch d KDE Software Compilation 4 Das isch e omfangreiche Desktop-Umgebig für UNIX und Linux System. D Version KDE Frameworks 5.3 isch am 7. Oktober 2014 usecho. S KDE ischt en vile Dischtributiona d standart Desktop-Omgebong. Ens Leaba grufa wora isch s KDE-Projekt am 14. Oktober 1996, dur en uffruaf em Usenet vom Matthias Ettrich. S UNIX onds Linux send emmer bliabter wora, aber zom Notza isches fiar d broide Mass it gschickt. Er wollt ah scheene ond oifache Oberfläch hau. Als Noma hat er deam Deng de Nama KDE - KOOL DESKTOP ENVIRONMENT geah. Dia grondlegend Idee isch gweah, dass älles Grafisch sei sott ond dia Omgebong älles wa so em noramla Leaba ahfällt aus oirer Hand abietedt. S'erschte wa gschriaba worra isch, ischt dr KWM K-WINDOW MANGER gsei direkt gfolgt voam K-PANEL. Ogfähr zur gleicha Zeit send dia erschte Library-Classes uffgsetzt worra, dia allererschte isch dia KConfig Klasse gsei. Ah bisle Später ischne na uffganga, dass des KConfig äweng ogschickt isch ond se hend de KApplication Class gmacht. Ah andre Grupp hot sich derweil om de kfm kimmert, der so ziemlich älles kenna het solla. Em fria
S Echo vom Tödi S Echo vom Tödi isch es Glarner Handorgelduett gsii. Im Jahr 1980 het de Schlosser und Handorglespiler Kurt Albert us Linthel d Kapälle gründet. Am Aafang isch de Chlaus Müller de zweit Akkordeonischt gsii. Am Klavier het si de Xaver Chischtler senior und am Bass de Xaver Chischtler junior begleitet - beed us Riichäburg. S Echo vom Tödi het vill Personalwechsel gchaa, aber de Kurt Albert het's verstande, die Formaziuu uufrächt z erhalte. Sini erscht Eigekomposiziuu isch s' Urnerbodä Kafi gsii, und das isch ä grossen Erfolg worde. Die vier bis füüf Musikante sind i dr Schwiiz und im Ussland uufträtte und händ mit dr Zyyt au e eigeni Stiilrichtig entwigglet. I de letschte Jahr isch de Köbi Kamm us Obschtalde de zweit Handorgelespiler gsii. Am Klavier händ sich der Ernscht Ehrler us Schwyz und de Hermi Luchsiger us Schwande abgwächslet. De letscht Bassischt isch de René Walker us Friiebach gsii. Nach Zwänzg Jaar het die Kapälle ires Abschiidskonzert ggii, und der Kurt Albert konzentriert sich hüt uf sini GmbH, e Verträtig für Hochdruggreiniger. Ab und zue spiled si aber immer nuch. S erst Ensemble het sich der Innerschwiizerstil aageignet - au mit Glarner Merggmaal. Ihri
Riicheburg isch e politischi Gmeind i der Linthebeni im Bezirk March vum Kanton Schwyz i de Schwyz. Vor Johrhunderte isch Riicheburg am Tuggnersee glegä. Nachberdörfer sind Buttikä (Gmeind Schübelbach), Bänggä und Biltä. Im 1875 isch d Isebahnlinie eröffnet wordä, und sit 1975 gits en Autobahnaaschluss. Für der Autobahnbau isch Chiis uusbaggeret wordä, bis Grundwasser fürechuu isch, und so isch i de Hirschle en Baggersee entstande. En bedüütende Arbetgeber isch d Hakle gsii. D Ussbärgstrass, au »Ussbärg-Nidärästrass« gnännt, isch syt de Sibzgerjaar ä schmali Bärgstrass. Si fangt gägenüber vu dr Abzwiigig nach Bänggen aa und fuehrt zur Alp Nidärä uf em Gebiet vu dr Gmäind Biltä. Si gchört an ärä Strassegnossäschaft und dörf nur vu Bewohner us Richäburg und Biltä mit Spezialbewilligung befarä wärde. Diä Massnahm isch nötig wordä, will d Landwirtschaft under em motorisierte Individualverchehr glitte het. Riicheburg isch zum eerschte Maal gnennt worde im Jaar 1300 als Richenburg. Quälle: Bundesamt für Statistik 2005 De Uusländeraateil isch 2010 bi 20,5 % gläge. 63 % vu de Iiwoner sind im Jaar 2000 römisch-katholisch gsii, 16,7 % evangelisch-reformiert. Bi de Volchszellig 2000 hend vu de 2787 Iiwoner 89,6 % Tüütsch als Hauptspraach aaggää u 10,4 % anderi Spraache. De Tieläkt vu Riicheburg
Linthel isch s südlichscht Dorf im Kantuu Glarus und gchört zu de politische Gmaind Glarus Süd. De Name Linthel bedüüted sovill wia Linth-Tal. Diräggt dur s Dorf flüüst de Fluss, wo Linth heisst. S Dorf isch vu Glarner Alpe umgii und het ä Baanhof, wo d Endstazion vo de SBB-Streggi Ziegelbrugg–Glaris–Linthel isch. Wiiter unde gits nuch e Haltschtell für d Bruuwaldbaan. Das isch e Standseilbaan wo uf Bruuwald, en autofreie Ferienort, füehrt. Im Summer isch der Chlausepass offe, wo Linthel über de Urnerbode mit em Schächetal im Urnerland verbindet. Uf dere Streggi fahrt e Postauto. Ä wichtigä Arbetgeber isch s Chraftwerch Linth-Limmärä wo der ganz Kantuu mit Strom versorgt. Linthel Bruuwaldbaan Commons: Linthal – Sammlig vo Multimediadateie d Website vum Dorf Linthel Karin Marti-Weissenbach: Ennetlinth. In: Historisches Lexikon vo dr Schwiiz. Karin Marti-Weissenbach: Linthal. In: Historisches Lexikon vo dr Schwiiz. Bilanz der ständigen Wohnbevölkerung nach Bezirken und Gemeinden uf bfs.admin.ch (Bundesamt för Statistik)
D Linth isch ä Fluss i dr Schwiz. Si entstahd us em Sandbach, wo vom Tödi her chunt, und em Limmerebach im Gebiet vo Linthel i dr Gmäind Glarus Süd. Im Quällgebiet isch underem Limmärägletscher s Chraftwärch Linth-Limmärä, wo dr ganzi Kantuu Glarus mit Strom versorgt. De natürlichi Fluss nimmt bi Schwande dr Sernf us em Glarner Chliital zu sich und gat in Walesee und dure Linthkanaal in Zürisee. Us em See flüsst z Züri d Limet (uf alt Züridütsch: Limig; ahd. Lindimagus "Feldfluss"). D Maag isch vor em Linthwärch dr Abfluss gsi vum Walesee und isch denn ersetzt wordä dur ä Maagkanaal Dr Name vu dr Linth chunnt vum gallische "lindu-", was Wasser bedütet und Maag chunnt vum gallische *magos, wa "Feld" bidütet. Vor über tuusig Jaar isch d Linth nuch i Tuggenersee gflosse, doch si het en mit Material zuedeggt, bis nüüt mi vu ihm vorhande gsii isch. E breiti Ebeni isch entstande, wo zum e Sumpfgebiet worän isch, und d Lüüt sin chrangg wordä, und me het nüd gwüsst, was dergegä tue. Im nüünzechnete Jahrhundert het z Züri en Äschiniör glebt, de het Johann Konrad Escher gheisse. De het en Plan entworfe, wie mer dem Problem chännt
De Tuggenersee oder Tuggnersee isch en hüt verlandete See, wo früener i de Linthebini glegen isch. Hüt gits nu no en chlinne Waier i de nöchi vo Riicheburg und chlinni Bodeuuebehaite vom ehemolige Flusslauf vo de Linth, wo uf d Exischtänz vo dem See hiiwysed. Wo sich noch de letschte Iiszit d Gletscher hend afange zruggzüche, het sich en riisige See bildet, wo vo Züri bis uf Sargaas ggangen isch. D Linth het vom Glarnerland Gröll und Chiis mitgschleppt und de See afange uffüle. Öppe 5000 v. Chr. het si so de See tailt in östliche Walesee und in westliche Zürisee. D Linth het de See nodisno witer ufgfüllt. I de Römerzit het er sich nöd witer ass bis zum «Bänggner Büchel» erstreckt. Im Joor 610 händ de Columban und de Gallus s Dorf Tugge bsuecht und de Gallus söll d Götzebilder vo de Tuggner in See ine grüert ha. Im früene Mittelalter het sich de Zürisee bi Grinau und Uznach trennt. De Tail i de Linthebini isch numeno en flache See gsii, wo i Urchunde Tuggenersee gnennt worden isch. Wie gross de See im hütige Bänggner Riet gsi isch, chunnt vo alte Beschribige und alte Landcharte nöd klar füre.
De DreyEcker isch e Regionalwäärig gsi, wo vùm Januar 2007 bis zum Januar 2011 im Wiisedaal im Ùmlauf gsi isch. Dr DreyEcker isch als Komplementärwäärig zum Euro dacht gsi ùn het sölle di regionali Wirtschaft ùn regionali Wirtschaftschreisläuf ùnterstütze. Dur des het di regionali Wirtschaft aakùrblet werde sölle ùn Arbeitsblätz gschaffe werde. D Bezeichnig leitet sich vùm Dreyeckland ab, dr Bezeichnig für d Gränzregion Schwyz – Südbade – Elsass. Bruucht werde chönne het dr DreyEcker nùmme bi bstimmte Gschäft, wo freiwillig dra deilgnoo hen: z Schopfe, Huuse, Löörech, Wyl, Badisch-Rhyfälde, Chandere ùn Efrige-Chilche. Zur Verwändig vùm DreyEcker isch es notwändig gsi, in de bytragsfreie Trägerverei yzträte. Dr DreyEcker isch nooch 3 Monet verfalle, wänn kei Verlängrigsmarke, wo 2% vùm Wärt choscht het, drùffbäbt worde isch. Die Sùmme isch zur Fördrig vo regionale Verein yygsetzt worde. Bim Zrùggùmtuusch ni Euro isch e Gebühr vo 5% erhoobe worde. Dur de Wärtverlùscht het sölle verhindret werde, dass s Gäld ghortet wird. Bis Mai 2007 isch e Sùmme vo 10.258 DreyEcker im Ùmlauf gsi ùn im letschte Joor 2010 sin DreyEcker im Wärt vo €47.500 im Ùmlauf gsi. Im Januar 2011 isch de DreyEcker deno vo de Initiante ussem Vercheer zoge worde. Er het
D Rüüss isch en Fluss i de Schwiiz. Si isch öppe 158 Kilometer lang und het es Yzugsgebiet vo 3425 Kwadratkilometer. Nach em Rhy, de Aare un de Rhone isch si de viertgröscht Fluss i de Schwiiz. Dr hütig Name isch s erschte Mol imene Dokumänt vo ane 1296 in dr latynische Form Rusa erwäänt, und es git au jüngeri Kwele, wo dr Name drin deils als Ursa gschriben isch. D Ryss (wie me im Kanton Üüri seid) foht bi-n es baar Kwele im Gebiet vom Gottert, vom Oberalppass und vom Furkapass uf öppe 2'431 Meter überm Meer a. Die grössere Kwellbech heisse Gotthardryss, Oberalpryss, Underalpryss, Witewassereryss, Mutteryss ond Furkaryss, und die chömed ali im Urscheletaal zäme. D Hauptkwele isch s Obere Schwärziseeli es baar Kilometer südöschtlech vom Furkapass under de ”Stotzige Firschtä“. Vo Andermatt us flüsst d Ryss nach Norde dur d Schelleneschlucht, wo d ”Dyfelsbrügg“ isch; hütt gits da die alt und di nöi Stroossebrügg und au no en Ysebaanviadukt vo dr Schellenebaan; bi de Brugge isch s Suworowdänkmol, wo ane 1889 gmacht worden isch. Bi Geschenä und bi Wassä verby und wyter dur ne Reje vo tüüfe Tobel chunt dr Fluss uf Amstäg und uf Eerschtfält abbe
Tugge isch e chliis Dorf un e politischi Gmeind im Bezirk March vum Kanton Schwyz i de Schwyz. Tugge liit i dr Linthebeni am Südabhang vom Buechberg und stoost an Zürisee. S het ä eigeni Autobaanuusfahrt am Zuebringer vu d'r Autobaan A3. In und um Tuggä häts vili Puurebetrieb. Es het au no Reschterand und anderi Chliibetriib. Zue de Gmeind ghööred ds Dorf Tùgge u d Wiiler Boleberg, Giredorf u Holeneich. Vu de Gmeindflechi sind 62,7 % landwirtschaftlichi Flechi, 22,1 % Wald, 11,6 % Sidligsflechi u 3,6 % suschtigi Flechi. De Ortsname (ahd. Tuccunie, lat. Ducones) laitet me vom latinische Wort ducere ab, was "züche" haisst. Drum nint mer a, as dozmol d Schiff, wo vom Zürisee cho sind, umglade worde sind und denn d Güeter uf Flooss an Walesee zoge worde sind. De Grund isch, as früener de Zürisee vill grösser gsii isch und bis uf Tugge au schiffbar gsii isch. De Seetail het im Mittelalter Tuggenersee ghaisse. Z Tugge hend um 610 de St. Gallus und de St. Columban missioniert. D Missionare hend afange e Chloster baue, well aber de Gallus die haidnische Tempel azunde het und d Opfergoobe in See ine grüert het, hend si müese flüche.
D' Ländlerkapelle Oberalp isch sit em 1969i e Musiggruppe us em Bündnerland. Sie het de Name überchoo, will der Kapällmäischter, d'r Silvio Caluori, z' Chur a d'r Oberalpstrass gwohnt het. Mit vu d'r Partie isch au d'r Arno Jehli gsii, der hüttig Kapällmäischter. Nach wenige Jaar het die tüpisch Bündnerformaziuu mit Klarinette, Handorgle, Schwyzerörgeli und Bassgiige vill Personalwechs'l gchaa. D'r Arno Jehli het d' Läitig übernuu und isch immer dranne blibe. Er het au vill Sache sälber komponiert, wivill, das weis er hüt sälber nüd. Nach zäche Jaar het i'm Schtädtli Chur e Schtiilbând gschpillt - d' Cocotara Steelband. D' Kapällä Oberalp het sich mit denä Musikante zämetue, und das het es Experimänt ergii. Si hend i dere Bsetzig au en Toonträäger uufgnoo. Das isch d'r Aafang gsii vu viile Experimänt: Die wohl bedüütendschte sind s' Zämmeschpiel mit de Saxi-Driimers und eme Sinfonieorcheschter. Hüt bschtaad die Formaziuu us de folgende sächs Musikante: Fortunat Caduff, Bassgiige Arno Jehli, Schwiizerörgeli und Handorgle Josias Juuscht, Klarinette und Saxofon Kurt Patzen, Schwiizerörgeli und Handorgle Walter Rogentin, Klarinette und Saxofon Martin Tanner, Klarinette und Saxofon Mängmal begläitet au d'r Felix Calonder am Schwyyzerörgeli, oder dänn sinds Gaschtmusikante, wo es Experimänt mitgschtaltet.